stanford-oval/wikipedia huggingface dataset:
สนามกีฬาไทย-ญี่ปุ่น ดินแดง

| --- | --- |


ที่ตั้ง: เลขที่ 2 ถนนมิตรไมตรี  แขวงดินแดง เขตดินแดง กรุงเทพมหานคร
ขนส่งมวลชน:  สถานีดินแดง (โครงการ)
เจ้าของ: กรุงเทพมหานคร กระทรวงมหาดไทย ,รัฐบาลญี่ปุ่น
ผู้ดำเนินการ: กองการกีฬา สำนักวัฒนธรรม กีฬา และการท่องเที่ยว กรุงเทพมหานคร กระทรวงมหาดไทย
ความจุ: สนามฟุตบอล 6,600 ที่นั่ง อาคารกีฬาเวสน์ 1 3,800 ที่นั่ง อาคารกีฬาเวสน์ 2 1,300 ที่นั่ง
การก่อสร้าง
ลงเสาเข็ม: 18 เมษายน พ.ศ. 2523
ก่อสร้าง: กุมภาพันธ์ พ.ศ. 2523
เปิดใช้สนาม: 3 เมษายน พ.ศ. 2525
วิศวกรโครงสร้าง: บริษัท คุเมะ สถาปนิก และวิศวกร จำกัด, ประเทศญี่ปุ่น
ผู้รับเหมาหลัก: บริษัท โอบายาชิ งูมิ จำกัด, ประเทศญี่ปุ่น
การใช้งาน
ฟุตบอลทีมชาติไทย ฟุตซอลทีมชาติไทย บาสเกตบอลทีมชาติไทย
ศูนย์เยาวชนกรุงเทพมหานคร (ไทย-ญี่ปุ่น) (อังกฤษ: Thai-Japan Bangkok Youth Center) หรือที่นิยมเรียกว่า สนามกีฬาไทย-ญี่ปุ่น ดินแดง อยู่ภายใต้การกำกับดูแลของกรุงเทพมหานคร กระทรวงมหาดไทย ซึ่งก่อตั้งขึ้นจากความร่วมมือระหว่างรัฐบาลไทยและรัฐบาลญี่ปุ่น เนื่องในโอกาสที่ประเทศไทยจัดงานสมโภชกรุงรัตนโกสินทร์ 200 ปี โดยพระบาทสมเด็จพระปรมินทรมหาภูมิพลอดุลยเดช เสด็จพระราชดำเนินทรงประกอบพิธีเปิด เมื่อเวลา 16:45 นาฬิกา ของวันเสาร์ที่ 3 เมษายน พ.ศ. 2525 ศูนย์เยาวชนแห่งนี้ ตั้งอยู่ริมถนนมิตรไมตรี แขวงดินแดง เขตดินแดง กรุงเทพมหานคร ภายในบริเวณประกอบด้วยสนามกีฬาประเภทต่าง ๆ คือสนามฟุตบอล พร้อมลู่วิ่งมาตรฐาน สนามแข่งขันกีฬาในร่มทุกประเภท เพื่อให้บริการแก่สมาชิก ซึ่งประกอบด้วยเยาวชน และประชาชนทั่วไป และมีการจัดฝึกสอนโดยผู้เชี่ยวชาญ ปัจจุบันมี "นาย​ไชยา ​โ​ช​ติว​รร​ธ​ก​วณิช (2565)" เป็นผู้อำนวยการศูนย์ฯ
อาคารสถานที่

ศูนย์เยาวชนกรุงเทพมหานคร (ไทย–ญี่ปุ่น) มีอาคารและสนามกีฬาต่างๆ เพื่อให้บริการแข่งขันกีฬา และจัดกิจกรรมนันทนาการ แก่สมาชิกซึ่งเป็นเยาวชนและประชาชนทั่วไป ดังต่อไปนี้
อาคารศูนย์เยาวชนฯ - ประกอบด้วยที่ทำการสำนักงาน ห้องจัดแข่งขันกีฬาในร่ม ห้องจัดกิจกรรมนันทนาการ และห้องสมุด
เวทีการแสดงกลางแจ้ง - รองรับผู้ชมจำนวน 500 คน
ห้องฉายภาพยนตร์ - พร้อมทั้งเวทีการแสดง รองรับผู้ชมจำนวน 200 คน
อาคารกีฬาเวสน์ - เป็นอาคารเอนกประสงค์สองหลัง ใช้สำหรับแข่งขันกีฬาในร่มทุกประเภท ตลอดจนใช้จัดกิจกรรมนันทนาการ การแสดง การประชุม การอบรม และการสัมมนาต่างๆ
อาคาร 1 - มีอัฒจันทร์รองรับผู้ชมจำนวน 3,800 คน พร้อมทั้งลานจอดรถชั้นใต้ดิน จำนวน 120 คัน
อาคาร 2 - มีอัฒจันทร์รองรับผู้ชมจำนวน 1,300 คน
สนามกีฬาประเภทลู่และลาน - ประกอบด้วยสนามฟุตบอล พร้อมทั้งลู่วิ่งขนาดมาตรฐาน และอัฒจันทร์รองรับผู้ชมจำนวน 6,600 คน เคยเป็นสนามเหย้าของสโมสรฟุตบอลแบงค็อกยูไนเต็ด ระหว่างปี พ.ศ. 2552 - พ.ศ. 2559
สนามกีฬากลางแจ้ง - ประกอบด้วย
สนามวอลเลย์บอล จำนวน 1 สนาม
สนามบาสเกตบอล จำนวน 1 สนาม
สนามตะกร้อ จำนวน 1 สนาม
สนามเปตอง จำนวน 4 สนาม
สนามฝึกซ้อมฟุตบอล จำนวน 2 สนาม
สนามกีฬาในร่ม - ประกอบด้วย
สระว่ายน้ำ ขนาดมาตรฐาน 25*50 เมตร จำนวน 1 สนาม พร้อมทั้งอัฒจันทร์รองรับผู้ชมจำนวน 800 คน
สนามเทนนิส จำนวน 5 สนาม พร้อมกระดานซ้อม (น็อกบอร์ด)
สนามสควอช จำนวน 4 สนาม
กีฬาและกิจกรรมนันทนาการที่ให้บริการ

ศูนย์เยาวชนกรุงเทพมหานคร (ไทย–ญี่ปุ่น) เปิดให้บริการสถานที่สำหรับแข่งขันกีฬา และจัดกิจกรรมนันทนาการหลายชนิด แก่สมาชิกซึ่งเป็นเยาวชนและประชาชนทั่วไป (ตามลำดับอักษรไทย) ดังต่อไปนี้
| --- | --- |
 กีฬา กระบี่กระบอง  เคนโด  ตะกร้อ  เทนนิส  เทควันโด  เทเบิลเทนนิส  บาสเกตบอล  แบดมินตัน  เปตอง  ฟุตบอล  เพาะกาย  มวยไทย  มวยสากล  ยกน้ำหนัก  ยูโด  โยคะ  ลีลาศ  วอลเลย์บอล  ว่ายน้ำ  สควอช  แอโรบิก  ไอคิโด:  กิจกรรมนันทนาการ ขับร้อง  คหกรรม (งานประดิษฐ์, การประกอบอาหาร)  ดนตรีไทย  ดนตรีสากล  นาฏศิลป์ไทย  นาฏศิลป์สากล (แจ๊สแดนซ์, บัลเลต์)  ภาษาต่างประเทศ  ภาษาไทย  ศิลปะ (วาดภาพระบายสี, เทคนิคสีน้ำ, หัตถศิลป์)
สายรถประจำทางที่ผ่าน

ฝั่งถนนดินแดง (ป้ายหยุดรถ หน้าโรงเรียนพิบูลประชาสรรค์ แล้วเดินเข้าถนนมิตรไมตรี ผ่านหน้ากระทรวงแรงงาน ประมาณ 400 เมตร)
รถปรับอากาศสาย 12(3-37), 36, 73, 168, 204, 514, 517(1-56), 555(S6), 1-50, 1-63 และ 3-55
รถธรรมดาสาย  12, 13, 36ก, 54, 168 และ 204
ฝั่งถนนวิภาวดีรังสิต (ป้ายหยุดรถ บริเวณสะพานลอย ตรงข้ามโรงพยาบาลทหารผ่านศึก (ในแอปพลิเคชัน​ Viabus ใช้ชื่อป้ายว่า "สวนป่าวิภาวดี​") แล้วเดินเข้าถนนดินแดง ประมาณ 150 เมตร และเข้าถนนมิตรไมตรี ผ่านหน้ากระทรวงแรงงาน ประมาณ 400 เมตร)
รถปรับอากาศสาย 27(1-37), 69(2-13), 187(1-17), 504(1-18E), 538(1-24E), 555(S6) และ 2-34
รถธรรมดาสาย 24 และ 92
(ส่วนฝั่งตรงข้ามสวนป่าวิภาวดี​ สามารถ​ใช้การโดยสารรถประจำทาง​สาย 107, 129, 138, 555(ขสมก.), A3 และ A4 เพิ่มเติมได้ แต่เวลาจะโดยสารสายจำพวกนี้ที่ป้ายฝั่งสวนป่าวิภาวดี​ จะไม่สามารถ​โดยสารได้เนื่องจากรถไม่จอดต้องชิดขวาขึ้นทางด่วน ต้องไปขึ้นรถที่ป้ายโรงเรียนสุรศักดิ์​มนตรี​ และสาย A4 ฝั่งสวนป่าวิภาวดี​ไม่สามารถ​โดยสารได้เนื่องจากเส้นทางอยู่บนทางด่วน)
เหตุการณ์สำคัญ > กีฬา

12 - 19 พฤศจิกายน พ.ศ. 2548 - เอเชียนอินดอร์เกมส์ 2005
1 - 9 สิงหาคม พ.ศ. 2552 - เอเชี่ยนมาเชี่ยลอาร์ทเกมส์ 2009
การแข่งขันวอลเลย์บอลเวิลด์กรังด์ปรีซ์
14 - 16 สิงหาคม พ.ศ. 2552 - วอลเลย์บอลเวิลด์กรังด์ปรีซ์ 2009 (สัปดาห์ที่ 3 กลุ่ม I)
13 - 15 สิงหาคม พ.ศ. 2553 - วอลเลย์บอลเวิลด์กรังด์ปรีซ์ 2010 (สัปดาห์ที่ 2 กลุ่ม D)
19 - 21 สิงหาคม พ.ศ. 2554 - วอลเลย์บอลเวิลด์กรังด์ปรีซ์ 2011 (สัปดาห์ที่ 3 กลุ่ม K)
22 - 24 มิถุนายน พ.ศ. 2555 - วอลเลย์บอลเวิลด์กรังด์ปรีซ์ 2012 (สัปดาห์ที่ 3 กลุ่ม J)
เคยเป็นสนามเหย้าของสโมสรฟุตบอลแบงค็อก ยูไนเต็ดตั้งแต่ปี 2553–2558
การแข่งขันฟุตซอลคนหูหนวกชิงแชมป์โลก
20 - 28 พฤศจิกายน พ.ศ. 2558 - ฟุตซอลคนหูหนวกชิงแชมป์โลก 2015
การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี
23 กรกฎาคม - 2 สิงหาคม พ.ศ. 2552 - การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี 2009
20 - 28 กรกฎาคม พ.ศ. 2562 - การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี 2019
การแข่งขันบาสเกตบอลหญิงชิงชิงแชมป์เอเชียรุ่นอายุไม่เกิน 18 ปี
13 - 20 พฤศจิกายน พ.ศ. 2559 - การแข่งขันบาสเกตบอลหญิงชิงแชมป์เอเชียรุ่นอายุไม่เกิน 18 ปี 2016
เหตุการณ์สำคัญ > คอนเสิร์ต

4 สิงหาคม พ.ศ. 2528 - คอนเสิร์ต คนเดียวที่เป็นหนึ่ง ของ อัญชลี จงคดีกิจ ที่อาคารกีฬาเวสน์ 2
12 กรกฎาคม พ.ศ. 2529 - คอนเสิร์ต แบบเบิร์ดเบิร์ด (ครั้งที่ 1) ของ ธงไชย แมคอินไตย์
16 เมษายน พ.ศ. 2531 - คอนเสิร์ต Micro Rock Concert เอาไมโครไปเลย! ของวงไมโคร / คอนเสิร์ตใหญ่ขายบัตรเป็นทางการครั้งแรกของวงไมโคร
26 มกราคม พ.ศ. 2535 - คอนเสิร์ต 9 อ.ส.ม.ท. ของพุ่มพวง ดวงจันทร์ (เป็นการขึ้นแสดงคอนเสิร์ตครั้งสุดท้าย)
15 เมษายน พ.ศ. 2536 - คอนเสิร์ต Nowhere Else To Roam โดย Metallica
เหตุการณ์สำคัญ > กิจกรรมทางการเมือง

สถานที่รับสมัครการเลือกตั้งสมาชิกสภาผู้แทนราษฎรเป็นการทั่วไป
7 สิงหาคม พ.ศ. 2553 - เครือข่ายคนไทยหัวใจรักชาติ ซึ่งเป็นองค์กรแนวร่วมของพันธมิตรประชาชนเพื่อประชาธิปไตย (พธม.) จัดชุมนุมคัดค้านแผนบริหารจัดการพื้นที่ปราสาทพระวิหาร ซึ่งทางการกัมพูชาจัดทำขึ้น
29 กรกฎาคม พ.ศ. 2555 - การปราศัยในรายการเดินหน้าผ่าความจริง หยุดล้างผิดคนโกง ครั้งที่ 15 ที่อาคารกีฬาเวสน์ 2 โดยพรรคประชาธิปัตย์
22 - 25 ธันวาคม พ.ศ. 2556 - มวลชนแนวร่วมของ คณะกรรมการประชาชน เพื่อการเปลี่ยนแปลงประเทศไทย ให้เป็นประชาธิปไตยที่สมบูรณ์ อันมีพระมหากษัตริย์ทรงเป็นประมุข (กปปส.) เดินขบวนไปจากสถานที่ชุมนุม เพื่อปิดล้อมรอบนอกสถานที่ มิให้สำนักงานคณะกรรมการการเลือกตั้ง (กกต.) ดำเนินการเปิดรับสมัคร แก่ผู้สมัครเข้ารับการเลือกตั้งสมาชิกสภาผู้แทนราษฎรเป็นการทั่วไป พ.ศ. 2557 ภายในอาคารกีฬาเวสน์ 2 อนึ่ง ในวันถัดมา (26 ธันวาคม พ.ศ. 2556) เครือข่ายนักศึกษาประชาชนปฏิรูปประเทศไทย (คปท.) ซึ่งเป็นองค์กรแนวร่วมของ กปปส. ที่ยังคงปักหลักปิดล้อมสถานที่อยู่รอบนอก เข้าปะทะกับกำลังเจ้าหน้าที่ตำรวจ เมื่อทราบว่าสำนักงาน กกต.กำลังดำเนินขั้นตอนการรับสมัคร ให้แก่ผู้สมัครเข้ารับการเลือกตั้ง ส.ส.อยู่ภายใน
เหตุการณ์สำคัญ > งานเฉพาะกิจ

การสวรรคตของพระบาทสมเด็จพระปรมินทรมหาภูมิพลอดุลยเดช
สถานที่พักค้างแรมของผู้เข้าร่วมกราบถวายบังคมพระบรมศพ และซุ้มถวายดอกไม้จันทน์สำหรับประชาชนในพระราชพิธีถวายพระเพลิงพระบรมศพ
ดูเพิ่ม

กรีฑาสถานแห่งชาติ
ศูนย์กีฬาหัวหมาก (ราชมังคลากีฬาสถาน)
แหล่งข้อมูลอื่น

ศูนย์เยาวชนกรุงเทพมหานคร (ไทย-ญี่ปุ่น)
| ด ค กสโมสรฟุตบอลทรูแบงค็อก ยูไนเต็ด |
| --- | --- |
 ประวัติ  ผู้เล่น  หัวหน้าผู้ฝึกสอน  ฤดูกาล  เอเชีย  ฤดูกาลปัจจุบัน 
สนามเหย้า:  สนามฟุตบอลมหาวิทยาลัยกรุงเทพ (2549–2553)  สนามกีฬาไทย-ญี่ปุ่น ดินแดง (2554–2558)  สนามกีฬาธรรมศาสตร์ รังสิต (2559–) 
ฤดูกาล:  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
บุคลากร:  ขจร เจียรวนนท์ 
บทความที่เกี่ยวข้อง:  มหาวิทยาลัยกรุงเทพ  ทรู คอร์ปอเรชั่น 
ศูนย์เยาวชนกรุงเทพมหานคร
เพลิงแค้น เพลิงชีวิต

| เพลิงแค้น เพลิงชีวิต |
| --- | --- |
ประเภท: อาชญากรรม แอคชัน ทริลเลอร์ ศิลปะการต่อสู้
สร้างโดย: แจ๊ส บูน
เขียนโดย: หรวน เฉาน่า เติ้ง สื่อเชน หลิว เส่าฉิน จาง หย่งเสียง เสิง เจี้ยหมิง ลู่ เหม่ยหยุน เป้า เหว่ยชง
กำกับโดย: ถาน หล่างชาง อี้ เจ้าหยี หวง เหว่ยเซิน เกา หลินเป่า เฉิน ซิ่นเสีย อู๋ จิ้นหยวน
แสดงนำ:   เหริน ต๋าหัว  เอสเธอร์ กวน  แพทริเซีย ชง  เบน อู๋  ซุน ชิง  หยาง อี้เหมย  หาน อี่เจิง  หลี่ ชิงชาน 
ผู้ประพันธ์ดนตรีแก่นเรื่อง: สู หรี่ฉิน
ดนตรีแก่นเรื่องเปิด: Rensheng Ruci (人生如此) ขับร้องโดย โรมัน ทัม
ประเทศแหล่งกำเนิด:  ฮ่องกง
ภาษาต้นฉบับ: กวางตุ้ง
จำนวนตอน: 35
การผลิต
ผู้อำนวยการผลิต: ซู่ เจ๋อซิน อู๋ อ๋าง เฉิน ลี่เชน หวัง จื้อหมิน เจ้า อู่เหมย อู๋ เจิ้นเฉิง จาง เจียหมิง
ผู้อำนวยการสร้าง: เหวย เจียฮุย
สถานที่ถ่ายทำ:  ฮ่องกง  ไต้หวัน
ผู้ลำดับภาพ: หรวน เฉาน่า
ความยาวตอน: 45 นาที
ออกอากาศ
เครือข่าย: เอทีวี
ออกอากาศ: 24 มิถุนายน 1991
เพลิงแค้น เพลิงชีวิต (อังกฤษ: The Burning Rain, จีน: 暴雨燃燒) เป็นละครโทรทัศน์ที่สร้างขึ้นในปี ค.ศ. 1991 นำแสดงโดย เหริน ต๋าหัว, เอสเธอร์ กวน, แพทริเซีย ชง, เบน อู๋, ซุน ชิง, หยาง อี้เหมย, หาน อี่เจิง, หลี่ ชิงชาน ออกอากาศทางช่อง เอทีวี ในประเทศจีน
นักแดงนำ

เหริน ต๋าหัว รับบท ไฉตัน
เอสเธอร์ กวน รับบท ไฉซวง
แพทริเซีย ชง รับบท เฉิง เจี้ยหลี่
เบน อู๋ รับบท ติงเฟิง
ซุน ชิง รับบท ฉี ชุ่นหยาง
หยาง อี้เหมย
หาน อี่เจิง
หลี่ ชิงชาน
ซิดนีย์ ยิม รับบท หยวน ต้งเอ่อ
หลี หย่งฮาน
เจียง หลี่นา
เหมียว จิ้นเฟิง
เจ้า ฉวนหย่ง
หลิน ซือชง
ผัง ซิ่วหย่วน
เจียง ถู
จาง เจิง
เจียง ห่าวเหวิน
เหว่ย เลี่ย
เป้า ฉีจิ่ง
สวง เต๋อเฉิง
อู๋ หยวนจุน
แหล่งข้อมูลอื่น

เพลิงแค้น เพลิงชีวิต จาก baike.baidu.com
ข้อมูลของละครโทรทัศน์จากเว็บ pixnet.net
กีฬาเทควันโดในซีเกมส์ 2021

| เทควันโด  ในซีเกมส์ 2021 |
| --- | --- |
สนาม: สนามกีฬาในร่มเขตเต็ยโห่
ที่ตั้ง:  ฮานอย, เวียดนาม
16–19 พฤษภาคม พ.ศ. 2565
← 20192023 →
การแข่งขัน เทควันโด ในมหกรรมกีฬา ซีเกมส์ 2021 จะจัดขึ้นที่ สนามกีฬาในร่มเขตเต็ยโห่ ในกรุง ฮานอย ตั้งแต่วันที่ 16 ถึง 19 พฤษภาคม พ.ศ. 2565
ตารางเหรียญรางวัล

*  เจ้าภาพ ( เวียดนาม)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เวียดนาม* | 9 | 5 | 3 | 17 |
| 2 |  ไทย | 5 | 4 | 3 | 12 |
| 3 |  ฟิลิปปินส์ | 2 | 5 | 3 | 10 |
| 4 |  อินโดนีเซีย | 1 | 2 | 9 | 12 |
| 5 |  มาเลเซีย | 1 | 1 | 3 | 5 |
| 5 |  กัมพูชา | 1 | 1 | 3 | 5 |
| 7 |  พม่า | 0 | 1 | 3 | 4 |
| 8 |  ลาว | 0 | 0 | 4 | 4 |
| 9 |  สิงคโปร์ | 0 | 0 | 3 | 3 |
| 10 |  ติมอร์-เลสเต | 0 | 0 | 1 | 1 |
| รวม (10 ประเทศ) | รวม (10 ประเทศ) | 19 | 19 | 35 | 73 |
ผู้ได้รับเหรียญรางวัล > พูมเซ

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| เดี่ยวชาย |  Phạm Quốc Việt (VIE) |  Jun Wei Jason Loo (MAS) |  สิปปกร เวชกรปฏิวงศ์ (THA) |
| เดี่ยวชาย |  Phạm Quốc Việt (VIE) |  Jun Wei Jason Loo (MAS) |  Muhammad Alfi Kusuma (INA) |
| เดี่ยวหญิง |  Jocel Lyn Ninobla (PHI) |  Lê Trần Kim Uyên (VIE) |  Defia Rosmaniar (INA) |
| เดี่ยวหญิง |  Jocel Lyn Ninobla (PHI) |  Lê Trần Kim Uyên (VIE) |  อรนวีย์ ศรีสหกิจ (THA) |

| ทีมชาย |  เวียดนาม Trần Hồ Duy Nguyễn Thiên Phụng Nguyễn Đình Khôi |  ฟิลิปปินส์ Patrick King Perez Raphael Enrico Mella Rodolfo Reyes Jr. |  อินโดนีเซีย Muhammad Rizal Muhammad Hafizh Fachrur Rhozy Muhammad Alfi Kusuma |
| ทีมชาย |  เวียดนาม Trần Hồ Duy Nguyễn Thiên Phụng Nguyễn Đình Khôi |  ฟิลิปปินส์ Patrick King Perez Raphael Enrico Mella Rodolfo Reyes Jr. |  สิงคโปร์ Brandon Low Darren Yap Dixon Ho |
| ทีมหญิง |  เวียดนาม Nguyễn Thị Kim Hà Ngô Thị Thùy Dung Nguyễn Thị Hồng Trang |  ไทย อรนวีย์ ศรีสหกิจ  พิชามญชุ์ ลิ้มไพบูลย์ เพ็ญกัญญา ไพศาลเกียรติกุล |  มาเลเซีย Lim Jia Wei Nur Humaira Abdul Karim Nurul Hidayah Abdul Karim |
| ทีมหญิง |  เวียดนาม Nguyễn Thị Kim Hà Ngô Thị Thùy Dung Nguyễn Thị Hồng Trang |  ไทย อรนวีย์ ศรีสหกิจ  พิชามญชุ์ ลิ้มไพบูลย์ เพ็ญกัญญา ไพศาลเกียรติกุล |  ลาว Yotthida Kenphokham Mechi Vongsa Bouasavanh Phongsavath |

| ทีมผสมฟรีสไตล์ |  เวียดนาม Châu Tuyết Vân Hứa Văn Huy  Nguyễn Ngọc Minh Hy Nguyễn Thị Lệ Kim Trần Đăng Khoa |  ฟิลิปปินส์ Juvenile Faye Crisostomo Justin Kobe Macario Jeordan Dominguez Darius Venerable Janna Dominique Oliva |  ลาว Lukkee Sengmanee Latthachak Philavanh Soulasak Siphanya Azern Lathvongxay Kidavone Philavong |
ผู้ได้รับเหรียญรางวัล > พูมเซ > เคียวรูกิ ชาย

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ฟินเวท 54 กก. |  Kurt Bryan Barbosa (PHI) |  ปณชัย ใจจุลละ (THA) |  Reinaldy Atmanegara (INA) |
| ฟินเวท 54 กก. |  Kurt Bryan Barbosa (PHI) |  ปณชัย ใจจุลละ (THA) |  Chung Wan Sebastian Tan (MAS) |
| ฟลายเวท 58 กก. |  ธนกฤต ยอดรักษ์ (THA) |  Youdeth Sam (CAM) |  Phouvilay Yommalath (LAO) |
| ฟลายเวท 58 กก. |  ธนกฤต ยอดรักษ์ (THA) |  Youdeth Sam (CAM) |  Phạm Đăng Quang (VIE) |
| แบนตั้มเวท 63 กก. |  Muhammad Bassam Raihan (INA) |  Ngô Quang Tiến (VIE) |  Zaw Lin Htet (MYA) |
| แบนตั้มเวท 63 กก. |  Muhammad Bassam Raihan (INA) |  Ngô Quang Tiến (VIE) |  เทวินทร์ หาญปราบ (THA) |
| เฟเธอร์เวท 68 กก. |  ชายชล  โช (THA) |  Lý Hồng Phúc (VIE) |  Soklong Chunn (CAM) |
| เฟเธอร์เวท 68 กก. |  ชายชล  โช (THA) |  Lý Hồng Phúc (VIE) |  Ahmad Nor Iman Hakim (MAS) |
| ไลท์เวท 74 กก. |  Mithona Va (CAM) |  Dave Cea Cuenca (PHI) |  Osanando Naufal Khairudin (INA) |
| ไลท์เวท 74 กก. |  Mithona Va (CAM) |  Dave Cea Cuenca (PHI) |  Lê Minh Vương (VIE) |
| เวลเตอร์เวท 80 กก. |  Muhammad Syafiq Zuber (MAS) |  Phạm Minh Bảo Kha (VIE) |  Htet Zaw Lin (MYA) |
| เวลเตอร์เวท 80 กก. |  Muhammad Syafiq Zuber (MAS) |  Phạm Minh Bảo Kha (VIE) |  Samuel Thomas Harper Morrison Barias (PHI) |
| เฮฟวีเวท +87 กก. |  อธิ สารรัตน์ (THA) |  Nicholas Armanto (INA) |  Kyaw Min Nang (MYA) |
| เฮฟวีเวท +87 กก. |  อธิ สารรัตน์ (THA) |  Nicholas Armanto (INA) |  Israel Cesar Cantos Lamboloto (PHI) |
ผู้ได้รับเหรียญรางวัล > เคียวรูกิ หญิง

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ฟินเวท 46 กก. |  Trương Thị Kim Tuyền (VIE) |  ชุติกาญจน์ จงกลรัตนวัฒนา (THA) |  Ni Kadek Heni Prikasih (INA) |
| ฟินเวท 46 กก. |  Trương Thị Kim Tuyền (VIE) |  ชุติกาญจน์ จงกลรัตนวัฒนา (THA) |  Isabel Felipa Rivas (SIN) |
| ฟลายเวท 49 กก. |  พาณิภัค วงศ์พัฒนกิจ (THA) |  Dhaysi Oo Julius (MYA) |  Santina Adelaide de Dousa Fernandez (TLS) |
| ฟลายเวท 49 กก. |  พาณิภัค วงศ์พัฒนกิจ (THA) |  Dhaysi Oo Julius (MYA) |  Vũ Thị Dung (VIE) |
| แบนตั้มเวท 53 กก. |  Trần Thị Ánh Tuyết (VIE) |  Baby Jessica Canabal Noveno (PHI) |  Megawati Tamesti Maheswari (INA) |
| แบนตั้มเวท 53 กก. |  Trần Thị Ánh Tuyết (VIE) |  Baby Jessica Canabal Noveno (PHI) |  Nichelle Ying Xuan Tan (SGP) |
| เฟเธอร์เวท 57 กก. |  พรรณนภา หาญสุจินต์ (THA) |  Phạm Ngọc Châm (VIE) |  Aliza Chhoeung (CAM) |
| เฟเธอร์เวท 57 กก. |  พรรณนภา หาญสุจินต์ (THA) |  Phạm Ngọc Châm (VIE) |  Mariska Halinda (INA) |
| ไลท์เวท 62 กก. |  Phạm Thị Thu Hiền (VIE) |  ศศิกานต์ ทองจันทร์ (THA) |  Casandre Nicole Tubbs (CAM) |
| ไลท์เวท 62 กก. |  Phạm Thị Thu Hiền (VIE) |  ศศิกานต์ ทองจันทร์ (THA) |  Dinda Putri Lestari (INA) |
| เวลเตอร์เวท 67 กก. |  Bạc Thị Khiêm (VIE) |  Silvana Amanda (INA) |  Laila Delo Rimbawa (PHI) |
| เฮฟวีเวท +73 กก. |  Nguyễn Thị Hương (VIE) |  Kirstie Elaine Alora Lu (PHI) |  Thidasavanh Sotthachit (LAO) |
ปุคคลบัญญัติ

ปุคคลบัญญัติ หรือ ปุคคลบัญญัติปกรณ์ เป็นส่วนหนึ่งของพระอภิธรรมปิฎก และมีเนื้อหาน้อยที่สุดในบรรดาคัมภีร์ทั้ง 7 ของพระอภิธรรม อีกทั้งยังมีลักษณะต่างจากคัมภีร์อื่น ๆ ตรงที่กล่าวถึงบุคคล ไม่ได้เน้นหนักที่ปรมัตถธรรม หรือเรื่องจิต ดังในคัมภีร์อื่น ๆ ของอภิธรรม นอกจากนี้ยังมีลักษณะการเรียบเรียงภาษาคล้ายกับประโยคบอกเล่าในพระสุตตันตปิฎก โดยเฉพาะในส่วนของอังคุตตรนิกาย และสังคีติสูตร ในทีฆนิกาย ขณะที่พระอภิธรรมปิฎกใช้สำนวนภาษาแบบแจกแจงเป็นข้อ ๆ หรือรายละเอียดปลีกย่อย และในพระไตรปิฎกฉบับภาษาไทย คัมภีร์ปุคคลบัญญัติ มักรวมเป็นเล่มเดียวกับคัมภีร์ธาตุกถา เนื่องจากมีเนื้อหาไม่มากนัก
เนื้อหา

ปุคคลบัญญัติ เป็นคัมภีร์ที่ว่าด้วยการกำหนดลักษณะของบุคคลประเภทต่าง ๆ โดยบัญญัติความหมายของชื่อที่ใช้เรียกบุคคลต่าง ๆ ตามคุณธรรม เช่นว่า “โสดาบัน” ได้แก่ บุคคลผู้ละสังโยชน์ 3 ได้แล้ว ดังนี้เป็นต้น
ปุคคลบัญญัติเริ่มต้นด้วยการตั้งมาติกาจำแนกบัญญัติทั้ง 6 ประเภท ดังในพระบาลีว่า "ฉ ปญฺญตฺติโย – ขนฺธปญฺญตฺติ, อายตนปญฺญตฺติ, ธาตุปญฺญตฺติ, สจฺจปญฺญตฺติ, อินฺทฺริยปญฺญตฺติ, ปุคฺคลปญฺญตฺตีติฯ" แปลว่า บัญญัติ 6 ประการ คือ 1. ขันธบัญญัติ (บัญญัติว่าเป็นขันธ์) 2. อายตนบัญญัติ (บัญญัติว่าเป็นอายตนะ) 3. ธาตุบัญญัติ (บัญญัติว่าเป็นธาตุ) 4. สัจจบัญญัติ (บัญญัติวาเป็นสัจจะ) 5. อินทริยบัญญัติ (บัญญัติว่าเป็นอินทรีย์) 6. ปุคคลบัญญัติ (บัญญัติว่าเป็นบุคคล) โดยบัญญัติทั้ง 6 นี้ ยังแบ่งย่อยออกเป็นขันธ์ 5 อายตนะ 12 ธาตุ 18 สัจจะ 4 (อริยสัจ 4) อินทรีย์ 22
ส่วนบัญญัติของความเป็นบุคคลประเภทต่าง ๆ มีการลงรายละเอียดมากขึ้นและแบ่งออกเป็นจำนวนต่าง ๆ โดยตั้งมาติกาแล้วตามด้วยจำนวนของบุคคลในกลุ่มมาติกานั้น ๆ เช่น เอกกมาติกา ว่าด้วยบุคคล 1 จำพวก เช่น บุคคลผู้ที่เป็นปุถุชน บุคคลผู้ควรแก่การบรรลุมรรคผล บุคคลผู้เป็นอริยะ บุคคลผู้ไม่เป็นอริยะ เป็นต้น ไล่เรียงมาจนถึงทสกมาติกา ว่าด้วยบุคคล 10 จำพวก ได้แก่ ความสำเร็จของพระอริยบุคคล ในกามาวจรภูมินี้ 5 จำพวก และความสำเร็จของพระอริยบุคคล เมื่อละกามาวจรภูมินี้ไปแล้ว 5 จำพวก เป็นต้น ซึ่ง 5 ประเภทแรก ได้แก่พระโสดาบัน 3 ปรเภท กับพระสกทาคามี และพระอรหันต์  ส่วน 5 ประเภทหลัง ได้แก่พระอนาคามี 5 ประเภท ผู้ปรินิพพานในชั้นสุทธาวาส
คัมภีร์ที่เกี่ยวข้อง

ปุคคลบัญญัติปกรณ์อรรถกถา หรือปรมัตถทีปนีฉบับพระพุทธโฆสะ หรือ ปัญจปกรณัฏฐกถา พระพุทธโฆสะ รจนาขึ้นเมื่อศตวรรษที่ 5
ปุคคลบัญญัติมูลฎีกา หรือปัญจปกรณ์มูลฎีกา หรือปัญจปกรณ์ปกาสินี หรือลีนัตถโชติกา หรือลีนัตถโชตนา หรือลีนัตถปทวัณณนา พระอานันทะเถระ รจนาขึ้นเมื่อศตวรรษที่ 6 หรือราวศตวรรษที่ 8 - 9
ปุคคลบัญญัติอนุฎีกา หรือปัญจปกรณ์อนุฎีกา หรือลีนัตถวัณณนา หรือลีนัตถปกาสินี หรืออภิธัมมอนุฎีกา พระจุลลธัมปาลเถระ รจนาขึ้นเมื่อศตวรรษที่ 6 หรือราวศตวรรษที่ 8 - 9
ปุคคลบัญญัติโยชนา หรือปุคคลบัญญัติ อัตถโยชนา พระญาณกิตติ เมืองเชียงใหม่ รจนาขึ้นเมื่อศตวรรษที่ 15
ปุคคลบัญญัติคัณฐี ไม่ระบุชื่อผู้แต่ง
บรรณานุกรม

พระไตรปิฎกฉบับมหามกุฏราชวิทยาลัย, พระอภิธรรมปิฎก ธาตุกถา-บุคคลบัญญัติ เล่ม ๓ - หน้าที่ 155
พระไตรปิฎกบาลี ฉบับฉัฏฐสังคายนา, อภิธมฺมปิฎเก, ปุคฺคลปญฺญตฺติปาฬิ, มาติกา.
สุชีพ ปุญญานุภาพ. (2550). พระไตรปิฎกฉบับประชาชน. กรุงเทพฯ . กรมการศาสนา กระทรวงวัฒนธรรม.
พระธรรมปิฎก (ป.อ.ปยุตโต). (2551). พจนานุกรมพุทธศาสน์ ฉบับประมวลศัพท์. พิมพ์ครั้งที่ 11.
Nyanatiloka Thera. (2008). Guide Through The Abhidhamma Pitaka.  Kandy.  Sri Lanka. Buddhist Publication Society.
Karl H. Potter. (2011). Encyclopedia of Indian Philosophies Vol. VII: Abhidharma Buddhism to 150 A.D. Delhi. Motilal Banarsidass.
Bhikkhu Nyanatusita (Compiler), R. Webb (Editor). (2012). An Analysis of the Pali Canon and a Reference Table of Pali Literature. Sri Lanka. Buddhist Publication Society.
จีโปรตีน

Phosducin-transducin beta-gamma complex - หน่วยย่อยบีตาและแกมมาของจีโปรตีนแสดงเป็นสีน้ำเงินและแดงตามลำดับ
Guanosine diphosphate (GDP)
จีโปรตีน (อังกฤษ: G protein) หรือ guanine nucleotide-binding proteins เป็นหมู่โปรตีนที่ทำหน้าที่เป็นสวิตช์โมเลกุลภายในเซลล์ และมีบทบาทในการส่งผ่านสัญญาณจากสิ่งเร้าในรูปแบบต่าง ๆ นอกเซลล์เข้าไปในเซลล์ 
แฟกเตอร์ต่าง ๆ จะควบคุมฤทธิ์ของมันโดยคุมการจับของมันกับ guanosine triphosphate (GTP) และคุมการสลาย GTP ด้วยน้ำให้เป็น guanosine diphosphate (GDP)
เพราะเมื่อมันจับกับ GTP มันจึงจะมีฤทธิ์คือมีสภาพกัมมันต์ และเมื่อมันจับกับ GDP มันก็จะไร้ฤทธิ์คือมีสภาพอกัมมันต์
จีโปรตีนเป็นส่วนของกลุ่มเอนไซม์กลุ่มใหญ่ที่เรียกว่า GTPase
มีจีโปรตีนสองกลุ่ม
กลุ่มแรกทำงานเป็น GTPase ที่เป็นมอนอเมอร์ขนาดเล็ก (monomeric small GTPase) และกลุ่มสองทำงานเป็นคอมเพล็กซ์จีโปรตีนที่มีสามส่วนโดยแต่ละส่วนไม่เหมือนกัน (heterotrimeric G protein)
โดยคอมเพล็กซ์กลุ่มหลังจะมีหน่วยย่อย ๆ คือ แอลฟา (α) บีตา (β) และแกมมา (γ)
อนึ่ง หน่วยย่อยบีตาและแกมมายังอาจรวมเป็นคอมเพล็กซ์แบบไดเมอร์ที่เสถียร โดยเรียกว่า คอมเพล็กซ์บีตา-แกมมา (beta-gamma complex)
จีโปรตีนในเซลล์จะเริ่มทำงาน/เปลี่ยนเป็นสภาพกัมมันต์โดยหน่วยรับ คือ G protein-coupled receptor (GPCR) ที่ทอดข้ามเยื่อหุ้มเซลล์
คือโมเลกุลส่งสัญญาณที่หนึ่งจะจับกับโดเมนภายนอกของ GPCR และโดเมนภายในก็จะเริ่มการทำงานของจีโปรตีน
โดย GPCR ที่ยังไม่เริ่มทำงานบางอย่างได้แสดงแล้วว่า จับคู่อยู่กับจีโปรตีน
แล้วจีโปรตีนก็จะเริ่มลำดับการส่งสัญญาณต่อ ๆ ไปซึ่งในที่สุดมีผลเปลี่ยนการทำงานของเซลล์
GPCR และจีโปรตีนทำงานร่วมกันเพื่อส่งผ่านสัญญาณจากฮอร์โมน จากสารสื่อประสาท และจากแฟกเตอร์ส่งสัญญาณอื่น ๆ เป็นจำนวนมาก<
จีโปรตีนควบคุมกลไกต่าง ๆ รวมทั้งเอนไซม์ ช่องไอออน โปรตีนขนส่ง และกลไกการทำงานของเซลล์อื่น ๆ 
ซึ่งเป็นการควบคุมการถอดรหัสยีน การเคลื่อนไหว (motility) การหดเกร็ง (contractility) และการหลั่งสารของเซลล์
ซึ่งก็เป็นการควบคุมหน้าที่ของระบบต่าง ๆ ในร่างกายมากมายรวมทั้งพัฒนาการของตัวอ่อน การเรียนรู้ ความจำ และภาวะธำรงดุล
ประวัติ

นักเคมีชีววิทยาชาวอเมริกันสองท่าน (Alfred G. Gilman และ Martin Rodbell) ค้นพบจีโปรตีนเมื่อตรวจสอบการเร้าเซลล์ด้วยเอพิเนฟรีน
แล้วพบว่า เมื่อเอพิเนฟรีนจับกับหน่วยรับ หน่วยรับไม่ได้กระตุ้นให้เอนไซม์ภายในเซลล์เริ่มการทำงานโดยตรง
แต่หน่วยรับกระตุ้นจีโปรตีน ซึ่งเป็นตัวกระตุ้นเอนไซม์
เช่น adenylate cyclase ให้สร้างโมเลกุลส่งสัญญาณที่สองคือ cyclic AMP
เพราะการค้นพบนี้ นักวิชาการทั้งสองท่านได้ร่วมรับรางวัลโนเบลสาขาสรีรวิทยาหรือการแพทย์ปี 1994
รางวัลโนเบลหลายรางวัลได้มอบให้เนื่องกับงานด้านต่าง ๆ เกี่ยวกับการส่งสัญญาณของจีโปรตีนและ GPCR
รวมทั้งสารต้านหน่วยรับ (receptor antagonist), สารสื่อประสาท, การดูดสารสื่อประสาทคืน (neurotransmitter reuptake), G protein-coupled receptors, จีโปรตีน, โมเลกุลส่งสัญญาณที่สอง, เอนไซม์ที่จุดชนวนปฏิกิริยาฟอสโฟรีเลชันของโปรตีนเมื่อตอบสนองต่อ cAMP, และกระบวนการทางเมแทบอลิซึมที่เกิดต่อ ๆ มาเช่น การสลายไกลโคเจน (glycogenolysis)
ตัวอย่างรางวัลโนเบลสาขาสรีรวิทยาหรือการแพทย์เด่น ๆ ที่ให้รวมทั้ง
ปี 1947 ให้แก่ Carl Cori, Gerty Cori และ Bernardo Houssay เพราะได้ค้นพบว่า ไกลโคเจนสลายเป็นกลูโคสและสังเคราะห์ขึ้นในร่างกายเพื่อใช้เป็นแหล่งเก็บพลังงานได้อย่างไร โดยการสลายไกลโคเจนสามารถเกิดขึ้นเมื่อกระตุ้นโดยฮอร์โมนหรือสารสื่อประสาทมากมายรวมทั้งเอพิเนฟรีน
ปี 1970 ให้แก่ Julius Axelrod, Bernard Katz และ Ulf von Euler เพราะงานเกี่ยวกับการปล่อยและการดูดซึมคืนสารสื่อประสาท
ปี 1971 ให้แก่ Earl Sutherland เพราะค้นพบบทบาทหลักของ adenylate cyclase ซึ่งสร้างโมเลกุลส่งสัญญาณที่สองคือ cyclic AMP
ปี 1988 ให้แก่ George H. Hitchings, Sir James Black และ Gertrude Elion เนื่องกับ "การค้นพบหลักสำคัญในการรักษาด้วยยา" ที่มี GPCR เป็นเป้าหมาย
ปี 1992 ให้แก่ Edwin G. Krebs และ Edmond H. Fischer เพราะได้อธิบายปฏิกิริยาฟอสโฟรีเลชันแบบผันกลับได้ ซึ่งทำงานเหมือนกับสวิตช์โมเลกุลที่เริ่มการทำงานของโปรตีน และที่ควบคุมกระบวนการต่าง ๆ ในเซลล์รวมทั้งการสลายไกลโคเจน
ปี 1994 ให้แก่ Alfred G. Gilman และ Martin Rodbell เพราะค้นพบ "จีโปรตีนและบทบาทของโปรตีนเหล่านี้ในการถ่ายโอนสัญญาณภายในเซลล์"
ปี 2000 ให้แก่ Eric Kandel, Arvid Carlsson และ Paul Greengard สำหรับงานวิจัยเกี่ยวกับสารสื่อประสาทเช่น โดพามีน ซึ่งออกฤทธิ์ผ่าน GPCR
ปี 2004 ให้แก่ Richard Axel และ Linda B. Buck สำหรับงานเกี่ยวกับหน่วยรับกลิ่นซึ่งเป็น GPCR
ปี 2012 ให้แก่ Brian Kobilka และ Robert Lefkowitz สำหรับงานเกี่ยวกับการทำงานของ GPCR
หน้าที่การทำงาน

จีโปรตีนเป็นโมเลกุลถ่ายโอนสัญญาณที่สำคัญในเซลล์
และ "การทำหน้าที่ผิดปรกติของวิถีส่งสัญญาณเนื่องกับ GPCR มีบทบาทในโรคมากมาย เช่น เบาหวาน ตาบอด ภูมิแพ้ โรคซึมเศร้า ความบกพร่องของหัวใจและหลอดเลือด และมะเร็งบางชนิด
มีการประเมินว่า ประมาณ 30% ของเป้าหมายของยาปัจจุบันในเซลล์ก็คือ GPCRs"
จีโนมมนุษย์เข้ารหัส GPCR 800 ชนิดโดยคร่าว ๆ
ซึ่งทำหน้าที่ตรวจจับโฟตอนแสง, ฮอร์โมน, growth factor, ยา, และลิแกนด์ในร่างกายอื่น ๆ 
โดย GPCR ในจีโนมมนุษย์ประมาณ 150 ชนิดยังไม่รู้ว่าทำหน้าที่อะไร
จีโปรตีนเริ่มทำงานโดยหน่วยรับ GPCR และยุติการทำงานโดยโปรตีน RGS (Regulator of G protein signalling)
คือหน่วยรับจะกระตุ้นให้ GTP จับ ซึ่งเริ่มการทำงานของจีโปรตีน
ส่วนโปรตีน RGS จะกระตุ้นการสลายด้วยน้ำของ GTP ให้กลายเป็น GDP ซึ่งยุติการทำงานของจีโปรตีน
การส่งสัญญาณแบบต่าง ๆ

คำว่า จีโปรตีน สามารถหมายถึงกลุ่มโปรตีนที่ไม่เหมือนกันสองกลุ่ม คือ
จีโปรตีนที่มีสามส่วนซึ่งแตกต่างกัน และบางครั้งเรียกว่าจีโปรตีนขนาดใหญ่ จะเริ่มทำงานโดย GPCR เป็นโปรตีนที่มีหน่วยย่อย ๆ คือ อัลฟา (α) บีตา (β) และแกมมา (γ)
ส่วนจีโปรตีนขนาดเล็ก (20-25kDa) เป็นส่วนของหมู่โปรตีน Ras ซึ่งเป็นส่วนย่อยของหมู่โปรตีน small GTPase
โปรตีนขนาดเล็กเหล่านี้มีต้นกำเนิดเหมือนกับหน่วยย่อยอัลฟาที่พบในโปรตีนใหญ่ แต่อยู่ในรูปมอนอเมอร์ คือมีแค่ส่วนเดียว
แต่ก็เหมือนกับโปรตีนใหญ่คือ จะจับกับ GTP สลับกับ GDP และมีบทบาทในการถ่ายโอนสัญญาณ
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน

จีโปรตีนที่มีสามส่วนซึ่งแตกต่างกัน (heterotrimer) ชนิดต่าง ๆ จะมีกลไกสามัญร่วมกัน 
คือจะเริ่มทำงานตอบสนองต่อการเปลี่ยนโครงรูปของ GPCR โดยแลก GDP ที่มีกับ GTP แล้วแยกตัวออกเพื่อเริ่มการทำงานของโปรตีนอื่น ๆ ในวิถีการถ่ายโอนสัญญาณโดยเฉพาะ ๆ 
แต่กลไกหลังนี้ จะต่างกันระหว่างโปรตีนต่าง ๆ